Diari Oficial de la Generalitat Valenciana


Sumari del DOGV 1544, del 17-05-1991 (1991/821156)

RESOLUCIÓ de 6 de març de 1991, del Conseller d'Obres Públiques, Urbanisme i Transports, per la qual s'aprova definitivament la modificació puntual del pla general d'ordenació urbana de Peñíscola, relativa al canvi de traçat del vial N-30 en el sol urbà, i insta novament a l'Ajuntament de Peñíscola que inicie el procediment de revisió del pla general d'ordenació urbana perquè s'ajuste a les necessitats de la població i a l'interés general.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1544

Data del DOGV
:   17-05-1991

Secció del DOGV
:   ALTRES DISPOSICIONS

Número del document
:   1991/821156


Data del document
:   06-03-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 6 de març de 1991 del Conseller d'Obres Públiques, Urbanisme i Transports, per la qual s'aprova definitivament la modificació puntual del pla general d'ordenació urbana de Peñíscola, relativa al canvi de traçat del vial N-30 en el sòl urbà, i insta novament l'Ajuntament de Peñíscola perquè inicie el procediment de revisió del pla general d'ordenació urbana i s'adapte a les necessitats de la població i a l'interès general.  
Vist l'expedient relatiu a la modificació puntual sobre canvi de traçat del vial N-30 del sòl urbà del pla general d'ordenació urbana de Peñíscola.  
Vist que l'Ajuntament de Peñíscola va aprovar inicialment el projecte el 21 de setembre de 1990 i, després d'un període d'informació pública d'un mes, en el qual no va haver al·legacions, el va aprovar provisionalment el 16 de novembre de 1990.  
Vist que el projecte consta de memòria informativa i justificativa, programa d'actuació, estudi econòmico- financer, normes urbanístiques i plànol d'informació i d'ordenació.  
Vist que la finalitat d'aquesta modificació és el canvi de traçat del vial N-30 del sòl urbà de Peñíscola. L'esmentat vial discorre, segons consta en el projecte, entre parcel·les d'un mateix propietari, i deixa a cada banda solars llargs i estrets, que impliquen una ordenació molt rígida dels possibles blocs que s'han d'ubicar-hi, a més de deixar dues parcel·les de prou superfície però no edificables. Amb el canvi proposat, es millora l?ús del sòl, i es donen més possibilitats en la ubicació tant de l?edificació com dels espais lliures.  
Atés que la modificació proposada no està inclosa en cap dels supòsits de revisió del pla general d'ordenació urbana ja que no adopta nous criteris en relació amb l?estructura general i orgànica del territori o de la classificació del sòl, ni opta per un model territorial diferent al del pla vigent. De manera que es tracta d'un supòsit enquadrable en l'article 154.4 del Reglament de Planejament.  
Atés que la Comissió Territorial d'Urbanisme en sessió de 19 de novembre de 1990, va acordar elevar al Conseller d'Obres Públiques, Urbanisme i Transports la seua preocupació davant del desajust que hi ha entre les previsions i determinacions del pla general de Peñíscola i la seua realitat fàctica, perquè, si cal, demanara a l'Ajuntament, a fi que inicie un procediment de revisió del seu pla general d'ordenació urbana, que s'ajuste a les necessitats reals de la població i a l?interés general comunitari, preocupació que torna a manifestar en l'acord adoptat en sessió de 17 de gener de 1991, en qual s'emet un informe favorable sobre la modificació puntual motiu d'aquesta resolució.  
Atés que s'ha seguit el tràmit establert en l'article 40 i següents de la Llei del Sòl per remissió de l'article 49 del mateix text legal, i que la documentació és l'adequada i suficient, i tenint en compte l'objecte de la modificació plantejada, i que s'ajusta el contingut d'aquesta a les determinacions establertes en l'article 161, en relació amb el 37 del Reglament de Planejament Urbanístic.  
Atés que és competent per a l'aprovació definitiva el Conseller d'Obres Públiques, Urbanisme i Transports, d'acord amb allò establert en l'article 3.2 del Decret 137/90 de 30 de juliol del Consell de la Generalitat Valenciana, després de l'informe de la Comissió Territorial d'Urbanisme, segons l'article 15.2 de l'esmentat Decret.  
Vistos els preceptes esmentats, la Llei del Sòl, la Llei de Procediment Administratiu i la resta de pertinent aplicació, resolc  
Aprovar definitivament la modificació puntual del pla general d'ordenació urbana de Peñíscola relativa al canvi de traçat del vial N-30, en el Sòl Urbà, i instar de nou a l'Ajuntament de Peñíscola que inicie el procediment de revisió del seu pla general d'ordenació urbana, i l'ajuste a les necessitats de la població i a l?interés general.  
Contra aquesta resolució que no esgota la via administrativa es pot interposar recurs de reposició davant aquest Conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 6 de març de 1991.   
El Conseller d'Obres Públiques, Urbanisme i Transports: Eugenio Burriel de Orueta.